Fylkesvei 55

Fylkesvei 55 går mellom Vadheim i Høyanger og Dragsvik i Sogndal og mellom Stedje (Sogndalsfjøra) i Sogndal og Lom. Strekningen mellom Lom og Gaupne er nasjonal turistvei Sognefjellet. Veiens lengde er 215,4 km, hvorav 77,7 km Vadheim–Dragsvik og 137,7 km Stedje–Lom.

I gjennomsnitt 600 kjøretøy passerer Sognefjellet daglig i månedene mai-september, i juli er trafikken oppe i 1 100 i døgnet (tall for årene 2002–2011).Statens vegvesen  ÅDT for fjellovergangene, udatert rapport, lest 4.juli 2012 Sognefjellet er vinterstengt og åpner normalt i månedsskiftet april/mai (i 2010 1. mai).http://www.vegvesen.no/Om+Statens+vegvesen/Media/Siste+nyheter/Vis?key=154383 

 Historikk 
Arbeidet med vegen over Sognefjellet tok til i 1936 da Sosialdepartementet ønsket å sysselsette arbeidsløse ungdommer, 100 fra Sogn og Fjordane såvel som 100 fra Oppland. Den åpnet den 16. juli 1938 og var med sine 1440 meter over havet, den tids høyeste bilvei i landet.Wibeke Knagenhjelm, De arbeidsløses vakre verk i Aftenposten den 29. juli 1989. Sognefjellsveien fra Turtagrø til Krossbu var bare 20 km.

Strekningen mellom Vadheim og Dragsvik var opprinnelig del av riksvei 13.Cappelens bil- og turistkart, dobbeltblad 3-4 (1982)

Før regionsreformen trådte i kraft 1. januar 2010 var veien del av riksvei 55. I 2010–2019 var delen Dragsvik–Stedje riksvei 55, men fra 2020 del av riksvei 13.

 Nasjonale turistveier 
 Nasjonal turistvei Sognefjellet, 108 km lang, går hovedsakelig i retning nordøst–sørvest og følger dalfører mellom Breheimen og Jotunheimen. Den forlater riksvei 15 nær Lom stavkirke og følger Bøverdalen til Røysheim og videre opp Leirdalen og Breiseterdalen til Krossbu og Sognefjellshytta der Fantesteinen markerer veiens høyeste punkt. Herfra går veien videre over Sognefjell til Turtagrø og videre ned Bergsdalen og Fortunsdalen til Skjolden og videre langs nordsiden av Lustrafjorden til Gaupne.

Sammen med fylkesvei 613 har dessuten strekningen mellom Sogndal og Dragsvik fått status som Nasjonal turistvei Gaularfjellet. Denne turistveien er 84 km lang.

Veien videre
Veien forlater Gaupnefjorden i retning sørvest og passerer Hafslo og Sogndal, videre langs nordsiden av Sogndalsfjorden og Sognefjorden forbi Hermansverk og Sogndal til Hella og med ferge over Fjærlandsfjorden. Den følger nordsiden av Sognefjorden videre vestover fra Dragsvik og Sogndal til Lånefjorden, derfra går den i tunnel til Høyanger og videre langs Sognefjorden igjen til Vadheim der den møter E39.

Foreslått ombygging
Det er foreslått to tunneler, SognefjelltunnelenNRK: Oppland må jobbe for stamveg mellom Bergen og Trondheim (Fortun–Bøverdalen, 24 km) og en tunnel Årdal–FortunNRK: I startgropa for ny stamvegpakke (20 km). Tilsammen kan det gi en fergefri helårsåpen vei mellom Bergen og Trondheim gjennom Luster og Lom, og den vil være kortere enn alternativene om Nordre Land/Lillehammer (Fylkesvei 250, 150 km lengre) eller Strynefjellet (Europavei 39 og riksvei 15 inkl. en ferge, 80 km lengre) eller over Molde (Europavei 39 med fire ferger, 70 km lengre). Sammen med en tunnel Vågåmo–Dovre, blir veiavstanden Bergen–Trondheim mindre enn 600 km.

 Kommuner og knutepunkter 

 Nasjonal turistvei Sognefjellet








 Ferge fra Hella
 til Dragsvik (10 min, 1-2 turer/time)



 Referanser 

 Eksterne lenker 
 Vegvesenets vegkart 

 Fergeinfo Hella-Dragsvik
 Fotos taget langs RV55, især oppe på Sognefjellet 

Kategori:Fylkesveier gjennom flere fylker
Kategori:Fylkesveier i Innlandet
Kategori:Fylkesveier i Vestland
Kategori:Nasjonale turistveier
Kategori:Veier i Lom
Kategori:Veier i Luster
Kategori:Veier i Sogndal
Kategori:Veier i Høyanger
Kategori:Primære fylkesveier